 Z A P I S N I K

od 1. kolovoza 2022.
sa 13. sjednice Općinskog vijeća Općine Koprivnički Bregi, održane u dvorani za sastanke Općine Koprivnički Bregi, Kralja Tomislava 2, s početkom u 20,00 sati.

Sjednica je sazvana sazivom KLASA: 024-02/22-01/06, URBROJ: 2137-8-22-1, od 26. srpnja 2022. godine.

PRISUTNI:

a) članovi Općinskog vijeća:
1.Stjepan Sršek
2.Đurđica Mustaf

     3.Mario Delimar
4.Denis Zagrajski
5.Krunoslav Krapinec
     6.Siniša Maroševac
     7.Krešimir Rajtarić
     8.Miroslav Sarić

     9.Tomislav Tomiek 

ODSUTNI:
      b) ostali prisutni:
1.Mato Kuzminski, općinski načelnik
2.Jasna Klasan, pročelnik JUO
3.Sonja Terzić, viši referent za upravne poslove, zapisničar

4.Ljubica Godek, referent za računovodstvene poslove

5.Monika Varga, viši referent za računovodstvene poslove

ODSUTNI: Filip Galinec, predsjednik Savjeta mladih Općine.
Sjednicu Općinskog vijeća Općine Koprivnički Bregi otvara predsjednik Općinskog vijeća Siniša Maroševac i pozdravlja sve prisutne. 
PREDSJEDNIK: Utvrđujem da je sjednici prisutno 9 članova te da Općinsko vijeće može donositi pravovaljane odluke. Zaprimili smo zahtjev Saše Kragla, kojim nas obavještava da stavlja svoj mandat na mirovanje iz osobnih razloga. Vezano uz to, Socijaldemokratska partija Hrvatske dostavila je pisanu obavijest o zamjeni člana u Općinskom vijeću pa pozivam izvjestitelja Mandatne komisije da podnese Izvješće.
DENIS ZAGRAJSKI, kao izvjestitelj, čita Izvješće Mandatne komisije te napominje kako je SDP svojim dopisom odredio da će dužnost člana u Općinskom vijeću umjesto Saše Kragla obnašati Mario Delimar iz Koprivničkih Bregi.

PREDSJEDNIK: Sada pozivam Maria Delimara da ustane, kako bi u skladu s Poslovnikom Općinskog vijeća Općine Koprivnički Bregi položio prisegu. Dopustite da u vaše ime izgovorim prisegu, a poslije čitanja potvrdite prisegu izgovorom riječi „prisežem“.

PREDSJEDNIK: Molim vas da nakon što ste prisegnuli, potpišete tekst prisege i predate ju Sonji Terzić. Ujedno čestitam novom članu Mariu Delimaru.
PREDSJEDNIK: Dalje nastavljamo s radom. Dobili ste zapisnike sa 11. i 12. sjednice. Ima li na zapisnike primjedbi? Konstatiram da su zapisnici sa 11. i 12. sjednice jednoglasno prihvaćeni (9 glasova „za“).
PREDSJEDNIK: Predlažem sljedeći:
D N E V N I   R E D
· Utvrđivanje kvoruma
· Usvajanje zapisnika sa 11. i 12. sjednice Općinskog vijeća
1. Donošenje Odluke o početku mirovanja mandata i početku obnašanja dužnosti zamjenika člana Općinskog vijeća Općine Koprivnički Bregi;
2. Donošenje izmjena i dopuna Proračuna Općine Koprivnički Bregi za 2022. godinu i projekcija za 2023. i 2024. godinu;
3. Program o izmjenama Programa građenja komunalne infrastrukture na području Općine Koprivnički Bregi za 2022. godinu;
4. Program o izmjenama i dopunama Programa održavanja komunalne infrastrukture na području Općine Koprivnički Bregi u 2022. godini;
5. Program o izmjenama i dopunama Programa javnih potreba u predškolskom odgoju na području Općine Koprivnički Bregi u 2022. godini;
6. Program o izmjenama Programa javnih potreba u kulturi na području Općine Koprivnički Bregi u 2022. godini;
7. Program o izmjenama Programa utroška sredstava šumskog doprinosa na području Općine Koprivnički Bregi u 2022. godini;
8. Plan o izmjenama Plana javnih potreba u socijalnoj skrbi na području Općine Koprivnički Bregi u 2022. godini;
9. Odluka o dodatnom sufinanciranju troškova boravka djece u ustanovama za čuvanje djece predškolske dobi izvan područja Općine Koprivnički Bregi u vremenskom razdoblju od 1. rujna do 31. prosinca 2022. godine.
10. Razno.
PREDSJEDNIK: Konstatiram da je dnevni red jednoglasno prihvaćen (9 glasova „za“) te možemo preći na 1. točku dnevnog reda.
Točka 1.
PREDSJEDNIK: Trebamo Odlukom potvrditi početak mirovanja mandata i zamjenu člana Općinskog vijeća pa vas molim da se izjasnite tko je „za“? Konstatiram da je od 9 prisutnih članova Općinskog vijeća, svih članova glasovalo „za“ te se jednoglasno donosi

ODLUKA

o početku mirovanja mandata i početku obnašanja dužnosti

zamjenika člana Općinskog vijeća Općine Koprivnički Bregi

Odluka se prilaže ovom zapisniku i čini njego sastavni dio.

Točka 2.

JASNA KLASAN: Samo bih vas htjela informirati da se po uputama Ministarstva financija, ova točka smatra kao nova točka i novi rebalans Proračuna Općine.

LJUBICA GODEK: S obzirom da sam na prošloj sjednici vijeća detaljno objasnila sve izmjene i dopune Proračuna, sada ću vas upoznati sa izmjenama do kojih je došlo nakon zadnje sjednice vijeća.

PREDSJEDNIK: Dajem prijedlog izmjena i dopuna Proračuna na usvajanje. Tko je „za“? Konstatiram da je od 9 prisutnih članova Općinskog vijeća, 7 članova glasovalo „za“, a 2 člana su „suzdržana“ te se donose

I. IZMJENE I DOPUNE
Proračuna Općine Koprivnički Bregi za 2022. godine

Izmjene i dopune se prilažu ovom zapisniku i čine njegov sastavni dio.

Točke 3. do 8.
PREDSJEDNIK: Predlažem da spojimo od 3. do 8. točke dnevnog reda, jer se odnose na izmjene Programa i Plana koji su izvučeni iz rebalansa Proračuna.
Dajem prijedloge izmjena Programa i Plana na usvajanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donose
PROGRAM

o izmjenama Programa građenja komunalne infrastrukture

na području Općine Koprivnički Bregi za 2022. godinu

PROGRAM

o izmjenama i dopunama Programa održavanja komunalne infrastrukture

na području Općine Koprivnički Bregi u 2022. godini

PROGRAM

o izmjenama i dopunama Programa javnih potreba u predškolskom

odgoju na području Općine Koprivnički Bregi u 2022. godini
PROGRAM

o izmjeni Programa javnih potreba u kulturi na području

Općine Koprivnički Bregi u 2022. godini

PROGRAM

o izmjeni Programa utroška sredstava šumskog doprinosa

na području Općine Koprivnički Bregi u 2022. godini
PLAN

o izmjeni Plana javnih potreba u socijalnoj skrbi

na području Općine Koprivnički Bregi u 2022. godini

Svi Programi i Plan se prilažu ovom zapisniku i čine njegov sastavni dio.

Točka 9.

PREDSJEDNIK: Dobili ste u materijalima za sjednicu prijedlog Odluke o dodatnom sufinanciranju troškova boravka djece u ustanovama za čuvanje djece predškolske dobi izvan područja naše Općine za period od 1. rujna do 31. prosinca 2022. godine. Da li imate pitanja po predloženoj Odluci?
MIROSLAV SARIĆ: Bilo je dogovoreno da će svi roditelji jednako plaćati bez obzira, ovako su kažnjeni jer nema mjesta u vrtiću.

MATO KUZMINSKI: Kao što znate održali smo sastanak sa roditeljima, a za ovu godinu je iznos sufinanciranja povećan za 170.000,00 kn. Što se toga tiče, nije greška Općine, jer Školski odbor nije dozvolio rekonstrukciju vrtića u Bregima. Za vrijeme mog dosadašnjeg jednogodišnjeg mandata, Općina je izvukla 662.000,00 kn.
KREŠIMIR RAJTARIĆ: Pozdravljam našeg novog kolegu Maria Delimara. Bit ću suzdržan po ovoj točki jer nije ništa riješeno sa roditeljima na sastanku koji je bio održan.
MATO KUZMINSKI: To nije istina.

PREDSJEDNIK: Na žalost, trenutno nema sredstava za jednako sufinanciranje troškova vrtića.

KREŠIMIR RAJTARIĆ: Ima sredstava. Da li mogu tražiti sada ili pismeno moram tražiti za period od 1.1. do 31.7. podatke od Općine o ulazu i izlazu sredstava?
PREDSJEDNIK: Ima podataka o tome na našoj stranici pod rubrikom „Transparentnost“.

Dajem prijedlog ove Odluke na usvajanje. Tko je „za“? Konstatiram da je od 9 prisutnih članova Općinskog vijeća, 7 članova glasovalo „za“, a 2 člana su „suzdržana“ te se donosi
ODLUKA

o dodatnom sufinanciranju troškova boravka djece u ustanovama za

čuvanje djece predškolske dobi izvan područja Općine Koprivnički Bregi

u vremenskom razdoblju od 1. rujna do 31. prosinca 2022. godine

Odluka se prilaže ovom zapisniku i čini njegov sastavni dio.

Točka 10.

PREDSJEDNIK: Molim vijećnike da se drže Poslovnika Općinskog vijeća što se tiče izlaganja na sjednici vijeća.
TOMISLAV TOMIEK: Ovaj odred mladih,  što je s njima? Vidim da se pozivaju na sjednicu, ali ih nema. Još bih pitao da li ima šanse za proširenje mosta.

PREDSJEDNIK: Misliš na Savjet mladih? Nešto su poduzimali, nešto nisu, vidjet ćemo što će biti s njima iduće godine.
MATO KUZMINSKI: Što se tiče mosta, informacije o tome možete dobiti od Dragutina Guzalića, ove godine nisu stavili u svoj plan proširenje mosta. Ako planiraju rekonstrukciju mosta u 2023. godini i mi ćemo planirati sredstva ako neće, nećemo ni mi.
Vijećnici Krešimir Rajtarić i Miroslav Sarić su napustili sjednicu vijeća u 20,38 sati.

MATO KUZMINSKI: Pozivam sve zainteresirane, vas i vaše obitelji u Mađarsku 6.8. Iz Glogovca se kreće u 6,30 sati, a iz Koprivničkih Bregi se kreće u 7,00 sati. Tko želi ići neka se javi Sonji. Inače, svečana sjednica povodom Dana Općine počinje u 17,00 sati. Biti će i degustacija vina, a ona nije stavljena jedina u program. Imamo i sponzore za vino i povrće. Savjet mladih je odradio neke aktivnosti u proteklom razdoblju. Idući tjedan će nam Koming malčirati u Glogovcu i Bregima. Josip Fuček će odraditi svoj dio posla. Na svečanoj sjednici će biti PowerPoint prezentacija da se vidi na što su utrošena financijska sredstva. Prva dionica pješačko-biciklističke staze bi trebala biti gotova do 20.8.
STJEPAN SRŠEK: Zašto je za aglomeraciju Općina dobila samo 57.000,00 kn? Također, mi pojedinci redovito kosimo u Glogovcu, ali ulica koja ide od groblja – nastavak Vinogradske, tu se ne kosi. To je pravo ruglo.

MATO KUZMINSKI: Kod nas se rade samo priključci, svejedno su nam trebali više dati. Dobili smo 54.000,00 kn i to je mali novac.
ĐURĐICA MUSTAF: Htjela sam pitati o Programu za mlade obitelji koliko ih se javilo?
MATO KUZMINSKI: Javilo se ukupno 5 obitelji, 3 obitelji imaju sve tražene uvjete, a nisu prošle dvije obitelji.

TOMISLAV TOMIEK, KRUNOSLAV KRAPINEC su istaknuli da neki šahtovi nemaju poklopce. Trebala bi ukupno 3 poklopca.

STJEPAN SRŠEK: Na izlazu iz groblja u Glogovcu, kod Goričanca, nema znaka „STOP“. Znak treba staviti što prije.
PREDSJEDNIK: Budući da se više nitko nije javio za riječ, a dnevni red je iscrpljen, završavam ovu sjednicu u 21,10 sati.
ZAPISNIČAR:






        PREDSJEDNIK:

  Sonja Terzić





                  Siniša Maroševac

